VAK OY                                                              LEHDISTÖTIEDOTE 28.7.2021 **VAK:n Vahdon tehtaalla syttynyt tulipalo on nyt hallinnassa**

VAK:n Vahdon tehtaan korikokoonpanohallissa syttyi keskiviikkoiltapäivänä (28.7.) tulipalo katolla sijaitsevassa ilmastointikonehuoneessa hallissa tehtyjen muutostöiden yhteydessä. Tulitöitä vartioinut henkilöstö suoritti alkusammutuksen ja paikalla on nyt pelastuslaitoksen yksikköjä jatkamassa sammutus ja purkutöitä. Tilanteesta ei ole ollut vaaraa henkilökunnalle, joka evakuoitiin ko. hallista. Rakennuksesta on sammutustyön ajaksi katkaistu sähköt ja ilmastointi.

 **Lisätietoja:**
Viestintäpäällikkö Teija Hakula, VAK Oy, puh. 050 376 1324, teija.hakula@vak.fi

*VAK Oy on yksi Pohjoismaiden merkittävimmistä kuorma-autoliikenteen kaluston valmistajista. Suomessa yritys on eristettyjen kuormatilojen ja perävaunujen valmistuksen markkinajohtaja. Konsernin palveluksessa on kaikkiaan yli 500 henkilöä ja vuoden 2020 liikevaihto oli 83 miljoonaa euroa. Vahdolla sijaitsevan tehtaan lisäksi yrityksellä on koko maan kattavat VAK-huoltopalvelupisteet kuudella paikkakunnalla. Pohjoismaista kasvua hakevaan yritykseen kuuluu myös Ruotsissa ja Norjassa toimivat myyntiyhtiöt VAK Sverige Ab ja VAK Norge AS.*